Na osnovu člana 6. stav 1. tačke 2. Zakona o potvrđivanju Evropske povelje o lokalnoj samoupravi („Službeni glasnik RS – Međunarodni ugovori“, broj 70/2017), člana 32. stav 1. tačka 20. Zakona o lokalnoj samoupravi („Službeni glasnik RS“ broj 129/2007, 83/2014 – dr. zakon, 101/2016 – dr. zakon i 47/2018) i člana 46. stav 1. tačka 7. Statuta grada Novog Pazara („Službeni list grada Novog Pazara“, broj 6/19), Skupština grada Novog Pazara na sednici održanoj 25. februara 2021. godine, donosi

DEKLARACIJU (POVELJU) O ULOZI FUNKCIJE UPRAVLJANJA LJUDSKIM RESURSIMA U OSTVARIVANJU PRINCIPA DOBROG UPRAVLJANJA ORGANIMA GRADA NOVOG PAZARA

I PRINCIPI DOBROG UPRAVLJANJA
Grad Novi Pazar donošenjem ove Deklaracije (Povelje) iskazuje svoju nespornu nameru da kroz rad svojih organa obezbedi punu primenu sledećih principa dobrog upravljanja:

· Pravedno sprovođenje izbora, zastupanje i učešće, kako bi se osigurale mogućnosti da se mišljenje građana uzima u obzir prilikom vođenja lokalnih javnih poslova;
· Pouzdanost, kako bi se obezbedilo da organi Grada Novog Pazara ispune legitimna očekivanje građana;
· Efikasnost i delotvornost, kako bi se obezbedilo postizanje utvrđenih ciljeva Grada Novog Pazara uz kvalitetno i odgovorno korišćenje postojećih resursa;
· Otvorenost i transparentnost, kako bi se osigurao pristup svim relevantnim informacijama o radu organa Grada Novog Pazara , čime se doprinosi i obaveštenosti građana o načinu vođenja javnih poslova;
· Vladavina prava, čime se obezbeđuje pravičnost, nepristanost i predvidivost rada organa Grada Novog Pazara ;
· Etičko ponašanje, čime se obezbeđuje primat javnog interesa;
· Kompetentnost i stručnost, čime se obezbeđuje da izabrani funkcioneri i zaposleni u organima Grada Novog Pazara imaju potrebne kapacitete za ispunjenje svojih utvrđenih nadležnosti;
· Inovativnost i otvorenost za promene, čime se obezbeđuje primena novih i proverenih rešenja, a koja doprinose efikasnijem radu organa Grada Novog Pazara ;
· Održivost i dugoročna orijentacija, čime se pokazuje da se u radu organa Grada Novog Pazara mora voditi računa i o interesu budćih generacija;
· Dosledno upravljanje finansijama, čime se osigurava zakonito, odgovorno korišćenje javnih sredstava, u cilju obezbeđenja daljeg razvoja Grada Novog Pazara .
· Ljudska prava, kulturnu raznovrsnost, socijalnu koheziju, kako bi se obezbedilo da svi građani, bez obzira na njihov nacionalni, kulturni, polni ili socijalni status, budu ravnopravni i izuzeti od bilo kakvog oblika diskriminacije;
· Odgovornost, čime se obezbeđuje da izabrani funkcioneri i zaposleni u organima Grada Novog Pazara preuzimaju odgovornost i snose posledice za svoje postupke u vršenju poslova za koje su nadležni.
AI ULOGA FUNKCIJE UPRAVLJANJA LJUDSKIM RESURSIMA U OSTVARIVANJU PRINCIPA DOBOROG UPRAVLJANJA

Poseban značaj za ostvrivanje principa dobrog upravljanja iz poglavlja I Deklaracije (Povelje) ima funcija upravljanja ljudskim resursima.

Kvalitetna i dobro organizovana funkcija upravljanja ljudskim resursima, u kojoj svi odgovorni subjekti savesno i profesionalno pristupaju svojim obavezama, obezbeđuje da se principi dobrog upravljanja primenjuju u svim segmentima rada organa Grada Novog Pazara .

Grad Novi Pazar upravlja svojim ljudskim resursima na savremen i sistematski način, u skladu važećim propisima Republike Srbije i standardima Evropske unije, sa definisanom vizijom i misijom funkcije upravljanja ljudskim resrsima.


BI VIZIJA
Organi Grada Novog Pazara imaju stručne i kvalitetne ljudske resurse, koji posao obavljaju predano, savesno i profesionalno, neguju međusobnu saradnju i odnos poverenja i poštovanja, imaju potrebu za stalnim ličnim i profesionalnim razvojem, poštuju vrednosti organizacije
· etički kodeks i nude efikasne i kvalitetne usluge svim građanima.

IV MISIJA

Misija grada Novog Pazara je da podrži i kontinuirano razvija ljudske resurse, na svim nivoima lokalne uprave.

Misija Odeljenja za zajedničke poslove i poslove upravljanja ljudskim resursima je da osigura postupanje u skladu sa Zakonom o zaposlenima u AP i JLS i sprovođenje svih funkcija upravljanja ljudskim resursima, u skladu sa principima dobre uprave Saveta Evrope i ciljevima strateškog razvoja celokupne zajednice.


V STRATEŠKI PRAVCI RAZVOJA FUNKCIJE  UPRAVLJANJA LJUDSKIM RESURSIMA
Organi Grada Novog Pazara , naročito Gradska uprava za izvorne i poverene poslove grada Novog Pazara i u okviru nje Odeljenje za zajedničke poslove i poslove upravljanja ljudskim resursima, imaju za strateški cilj da se funkcija upravljanja ljudskim resursima razvija, proširuje i unapređuje kako bi bila prepoznatljiva po:

· Strateškom, kreativnom i inovativnom pristupu u upravljanju ljudskim resursima;
· Rukovođenju i podsticanju organizacione kulture koja vrednuje timski duh, stručnost i profesionalnost, kreativnost i inovativnost, integritet, spremnost na kontinuirano učenje, znanje i iskustvo svojih zaposlenih;
· Razumevanju da su zaposleni u Gradskoj upravi za izvorne i poverene poslove grada Novog Pazara njen najvažniji resurs;
· Dobroj praksi u planiranju ljudskih resursa;
· Transparentnom popunjavanju radnih mesta, koje će omogućiti angažovanje osoblja viskog kvaliteta, na osnovu vrednosti i kompetentnosti;
· Stvaranju adekvatnih mogućnosti za stručno usavršavanje i obrazovanje svim zaposlenim pod jednakim uslovima, a shodno utvrđenim potrebama;
· Nepristrasnom ocenjivanju zaposlenih prema jasno definisanim i transparentnim merilima, na kome će zasnivati izgledi za napredovanje u karijeri;
· Pružanju kvalitetnih usluga zaposlenima, u smislu ličnog i pravnog savetovanja, zaštite na radu, uspešnog upravljanja promenama i neophodne administrativne podrške;
· Motivisanju i ohrabrivanju zaposlenih da iskazuju svoje kapacitete i iskoriste svoje potencijale na najbolji mogući način, da pokazuju svoje veštine, dele i razmenjuju znanja sa svojim kolegama i da budu posvećeni svom karijernom razvoju;
· Donošenju akata, procedura i pravila rada koja podržavaju i podstiču individualnu i organizacionu efikasnost i efektivnost.

VI ULOGA ODELJENJA ZA ZAJEDNIČKE POSLOVE I POSLOVE UPRAVLJANJE LJUDSKIM RESURSIMA
Odeljenje za zajedničke poslove i poslove upravljanja ljudskim resursima obavlja sve poslove u vezi sa upravljanjem ljudskim resursima. Svoje stručne usluge pruža svim zaposlenima u Gradskoj upravi za izvorne i poverene poslove grada Novog Pazara i u drugim organima grada Novog Pazara i sarađuje sa rukovodiocima svih organizacionihjedinica.

Odeljenje za zajedničke poslove i poslove upravljanja ljudskim resursima osigurava da su pravi ljudi sa pravim znanjem i veštinama na pravom mestu, u pravo vreme.

Odeljenje za zajedničke poslove i poslove upravljanja ljudskim resursima obezbeđuje komunikaciju sa rukovodiocima drugih organizacionih jedinica i svim zaposlenih, kroz dobro informisanje, konsultacije i promociju značaja dobrog upravljanja ljudskim resursima.

Odeljenje za zajedničke poslove i poslove upravljanja ljudskim resursima  :

· Osigurava da se radna mesta popunjavaju stručnim i kvalitetnim kadrovima, uz poštovanje principa jednakih mogućnosti za sve.
· Doprinosi efektivnosti rada pojedinaca i radnih timova i podiže nivo motivacije zaposlenih.
· Povezuje sve organizacione jedinice i podržava ih u ostvarivanju radnih ciljeva i zadataka, ostvarivanju boljih rezultata i učinka.
· Stara se o zakonitoj i stručnoj pripremi akta o organizaciji i sistematizaciji radnih mesta ukazujući na standardizovanu primenu pravila za opis i razvrstavanje radnih mesta u skladu sa poslovima koji se obavljaju u upravi.
· Stara se o stručnom usavršavanju zaposlenih i osigurava kvalitetne prilike za njihov lični i profesionalni razvoj.
· Podržava kreativnost i inovativnost zaposlenih.
· Osigurava transparentni postupak ocenjivanja zasnovan na jasno utvrđenim merilima.
· Brine o stvaranju i održanju povoljnih uslova za rad i sigurnog radnog okruženja.
· Pruža neophodnu savetodavnu podršku zaposlenima i pomaže u rešavanju problema i izazova.
· Osigurava poštovanje prinicipa rodne ravnopravnosti, srazmerne zastupljenosti pripadnika nacionalnih manjina i vodi računa o sprečavanju bilo kog vida diskriminacije zaposlenih.
· Stara se o poštovanju organizacionih vrednosti i etičkog kodeksa ponašanja službenika.

VII PRELAZNE I ZAVRŠNE ODREDBE
Deklaraciju (Povelju) o ulozi funkcije upravljanja ljudskim resursima u ostvarivanju principa dobre uprave u organima grada Novog Pazara objaviti i „Službenom listu grada Novog Pazara“ kao i na veb prezentaciji grada Novog Pazara .

SKUPŠTINA GRADA NOVOG PAZARA
Broj:

U Novom Pazaru, 25. februara 2021. godine

PREDSEDNICA
dr Anela Šemsović

